אולימפיאדת הנוער אינסברוק (2012)

אולימפיאדת הנוער אינסברוק (2012) היא אולימפיאדת הנוער השנייה והראשונה במתכונת של משחקי החורף האולימפיים לנוער. האולימפיאדה היא אירוע ספורט רב-ענפי לנוער בגילאים 15-18 ברוח המשחקים האולימפיים. המשחקים נפתחו רשמית ב-13 בינואר 2012 וננעלו ב-22 בינואר. באולימפיאדה השתתפו 1,059 ספורטאים מ-69 מדינות שהתחרו ב-63 אירועים ב-7 ענפי ספורט שונים. אינסברוק נבחרה כעיר המארחת לאחר שהביסה את קואופיו ב-12 בדצמבר 2008. אינסברוק היא העיר הראשונה המארחת שלוש פעמים את משחקי החורף האולימפיים, לאחר שאירחה את אולימפיאדת אינסברוק (1964) ואולימפיאדת אינסברוק (1976). הוועדה המארגנת של אולימפיאדת הנוער באינסברוק (IYOGOC) הכינה 6 מתקני תחרות ו-3 מתקני אימונים. אצטדיון ברגיזל אירח את טקס הפתיחה וכיכר המדליות אירחה את טקס הנעילה. קמע המשחקים היה צפיר אלפיני בשם יוגל (מבוטא: יוג), ומוטו המשחקים היה "להיות חלק מזה". שמונה ערים הביעו עניין באירוח המשחקים, כאשר רק ארבעה מהן הגישו לבסוף הצעה. כל ארבע ההצעות התקבלו על ידי הוועד האולימפי הבינלאומי באוגוסט 2008 והוכרזו כמועמדות: קואופיו (פינלנד), חרבין (הרפובליקה העממית של סין), אינסברוק (אוסטריה) ולילהאמר (נורווגיה). בספטמבר 2008 מינה הוועד האולימפי הבינלאומי את פרנילה ויברי, לשעבר גולשת אלפיני שוודית, ליושבת ראש ועדת הערכה של הצעות הערים המועמדות. בנובמבר 2008, הרשימה קוצרה לשני מועמדות סופיות, אינסברוק וקואופיו. ב-12 בדצמבר 2008, הוכרזה אינסברוק כעיר המארחת לאחר שזכתה בהצבעה שבוצעה בדואר 84-15. כל המתקנים, מלבד הכפר האולימפי, אשר נעשה בהם שימוש בזמן המשחקים היו קיימים כאשר אינסברוק נבחרה לארח את המשחקים בשנת 2008. לפיכך, הצעת התקציב של אינסברוק למשחקים עמדה על 22.5 מיליון דולר אמריקאי. עלות בניית הכפר האולימפי, המכיל מעל 2,000 מיטות הייתה בסביבות 121 מיליון דולר אמריקאי. שיווק המשחקים בוצע בעזרת הסכם חסות עם חברת BMW באמצעות מכונית צבועה בלוגו המשחקים והפצת מודעות להעלאת המודעות לקיום המשחקים ברחבי אוסטריה. ישנן 12 נתוני חסות עולמיים רשמיים הנמצאים בשותפות עם הוועד האולימפי הבינלאומי כמו מקדונלד'ס וקוקה-קולה שהוגדרו באופן ייעודי על ידי הוועדה המארגנת של משחקי אולימפיאדת הנוער באינסברוק (IYOGOC) לתת חסות לאירוע. הוועדה המארגנת גם חתמה הסכם ייעודי עם 15 חברות מקומיות למתן חסות והספקת מוצרים כמו BMW והבנק המרכזי ראיפפיזן. כ-60 אחוז מהעלויות של המשחקים עתידים להיות מכוסים על ידי מתן החסות מהחברות השונות. הקמע הרשמי של אולימפיאדת הנוער אינסברוק 2012 הוא צפיר אלפיני בשם יוגל (מבוטא יוג). השם מורכב משילוב של המילה "יוגל", הכינוי הטירולי לשם יעקב, וראשי התיבות באנגלית של המשחקים האולימפיים לנוער (YOG). הקמע מייצג כבוד לטבע, את סגנון החיים והגאוגרפיה של המדינה המארחת: מודרני, צעיר, ואתלטיות. הקמע עוצב על ידי פלורנסיה דמריה ולואיס אנדרס אביאטי מארגנטינה. כל המתקנים נמצאים בשני אשכולות באזורים מרכזיים באינסברוק וזפלד. כל המתקנים היו קיימים למעט המתקנים לתחרויות קרלינג וביאתלון, אשר הוקמו באופן זמני. ההכרזה על מרוץ הלפיד התקיימה ב-9 באוקטובר 2011. המרוץ שארך 18 יום כלל 2,012 נושאי לפיד שעברו בין 65 אתרים. הלפיד הודלק ב-17 בדצמבר 2011 באתונה, יוון על ידי נושא הלפיד הראשון, קרלוס פצ'אררומאן מספרד. הלפיד החל את מסעו מאינסברוק ב-27 בדצמבר 2001 והסתיים באצטדיון ברגיזל בטקס הפתיחה ב-13 בינואר 2012. זוהי הפעם הראשונה בה הלהבה האולימפית הגיעה לאותה עיר שלוש פעמים. רשימת האתרים בהם הלפיד עבר: 27 בדצמבר: אינסברוק, נוישטיפט אים שטובאיטאל, זולדן, אישגל 28 בדצמבר: ירצנס, ברגנץ, לוסטנאו, קלאוס, בלודנץ 29 בדצמבר: סן אנטון, מאטראי, ליינץ, דללאך 30 בדצמבר: מיללשטאטט, קלגנפורט, וולפסברג, מוראו 31 בדצמבר: קפנברג, זממרינג, ויינר נוידורף 1 בינואר: וינה, מניכקירכן 2 בינואר: באד ואלטירסדורף, פרשטנפלד 3 בינואר: גראץ, גלייסדורף, אוברפוללנדורף 4 בינואר: אייזנשטט, סכוכאט, פזנדרוף, סנקט פלטן 5 בינואר: ויידהופן אן דר איבס, פורגסטאלל, לינץ, ולס 6 בינואר: הינטרשטודר, גמונדן, מונדז, נוימארקט אם ואללרז, זאלצבורג, האליין 7 בינואר: ואלס-זיצנהיים, שטרובל, גוזאו, פילצמווס 8 בינואר: ראמזאו, נידרבלארן, האוס 9 בינואר: סכלאדצינג, סנקט יוהאן אים פונגאו, מריה אלם 10 בינואר: קירכברג, באד גאסטיין, צלל אם זה 11 בינואר: זפלד, קהטאי, פגן 12 בינואר: זאנקט אולריך אם פיללרזה, אהרואלד, טלפס, צירל 13 בינואר: קופשטיין, אקסאמס, מוטרס, פולפמס, לאנס טקס פתיחת המשחקים התקיים ב-13 בינואר 2012, בשעה 18:30 (זמן מרכז אירופה) באצטדיון ברגיזל. בסביבות 15,000 צופים גדשו את האצטדיון מלא השלג על מנת לצפות בטקס. בטקס הודלקו לראשונה בתולדות המשחקים האולימפיים שלוש להבות אולימפיות שציינו את אולימפיאדות החורף הקודמות שאירחה אינסברוק בשנים 1964 ו-1976. היינץ פישר, נשיא אוסטריה, הכריז על פתיחת המשחקים. במשחקי החורף האולימפיים לנוער ב-2012 נערכו 63 תחרויות ב-7 ענפי ספורט שונים המחולקים ל-15 דסיפלינות שונות בהשתתפות 1,059 ספורטאים בני 15 עד 18. מאפיין ייחודי של המשחקים הוא קיום תחרויות של קבוצות מעורבות המורכבות מספורטאים ממדינות שונות. במהלך המשחקים התקיימו 3 תחרויות שהורכבו אך ורק מנבחרות מעורבות. ערך מורחב – מדליות באולימפיאדת הנוער אינסברוק (2012) הוועדה המארגנת של משחקי אולימפיאדת הנוער באינסברוק (IYOGOC) לא קימה רישום של טבלת מדליות רשמית. באולימפיאדה הוענקו סך הכל 189 מדליות ב-63 אירועים. המדליות של הקבוצות המעורבות שהורכבו מספורטאים ממדינות לאום שונות רשומות בטבלה כמדליות שהוענקו ל"נבחרת לאומים מעורבת" ואינה מדורגת בטבלה. מקרא   מדינה מארחת (אוסטריה) אולימפיאדת אינסברוק (1964) אולימפיאדת אינסברוק (1976) המשחקים הפאראלימפיים אינסברוק (1984) המשחקים הפאראלימפיים אינסברוק (1988) מדיה וקבצים בנושא אולימפיאדת הנוער אינסברוק (2012) בוויקישיתוף אתר האינטרנט הרשמי של אולימפיאדת הנוער אינסברוק (באנגלית) "Be part of it ! : Official Report of the Innsbruck 2012 Winter Youth Olympic Games", IYOGOC, ‏2012 "meet Yoggl Innsbruck 2012's mascot", הוועד האולימפי הבינלאומי, ‏4 February 2011 "IOC Appoints 2012 Youth Games Evaluation Chair", Games Bids, ‏2 September 2008 "Innsbruck and Kuopio Make Final Shortlist For 2012 Youth Olympic Winter Games", Games Bids, ‏3 November 2008 "Innsbruck to host 1st winter Youth Olympic Games", הוועד האולימפי הבינלאומי, ‏12 December 2008 "1st Winter Youth Olympic Games in 2012 Report of the Evaluation Commission", הוועד האולימפי הבינלאומי, ‏November 2008 "Tight Deadline for Innsbruck 2012 YOG Project", Around the Rings, ‏4 April 2009 David Gold, "Innsbruck 2012 announce Youth Olympic Torch relay route", inside the games, ‏9 October 2011 David Gold, "History made in Athens as Innsbruck 2012 flame is lit", inside the games, ‏17 December 2011 David Gold, "Youth Olympic Torch passes through Innsbruck", inside the games, ‏27 December 2011 "Youth Olympic Flame lit in Athen", הוועדים האולימפיים האירופיים, ‏20 December 2011 (ארכיון) Tom Degun, "Snow covered Innsbruck welcomes inaugural Winter Youth Olympic Games with charming Opening Ceremony", Inside the games, ‏13 January 2012